《陪宋学士国子学夜坐次韵》
明代·王彝

华堂环壁水，微飙扇清灯。荡漾回澜起，窈窕佳月生。

迹陪簪笔彦，心谐超世情。露繁惬栖翮，林暗爽流萤。

眷兹悟物性，谅匪系王程。宵中已忘寐，顾影素娥升。

作者简介：元明间苏州府嘉定人，先世东蜀人，字常宗，号妫蜼子。少孤贫，读书天台山中，师事王贞文，得兰溪金履祥之传。洪武初以布衣召修《元史》，荐入翰林。乞归后，常为知府魏观作文，观得罪，连坐死。曾著论力诋杨廉夫，以为文妖。有《三近斋稿》、《王常宗集》。